การจัดการกับสับปะรดยังไม่สุก การกินสับปะรดที่ยังไม่สุก
สัญญาณปกติส่วนใหญ่ของผลไม้สุกไม่ได้มีความหมายอะไรกับสับปะรดมากนัก ให้ดมฐานของสับปะรดแทน ซึ่งกลิ่นแรงหมายถึงสับปะรดสุก ถ้าคุณแทบจะไม่ได้กลิ่นก็อาจจะแปลว่าไม่สุก สับปะรดที่เย็นจัดจะไม่มีกลิ่นแรง ดังนั้นให้ทิ้งไว้ที่อุณหภูมิห้องสักครู่ก่อนที่จะลองวิธีนี้ สับปะรดเปลือกสีเหลืองเป็นตัวเลือกที่ปลอดภัยกว่าสีเขียว แต่นี่ไม่ใช่การทดสอบที่ดีที่สุดเพราะว่าสับปะรดบางลูกก็สุกตอนที่ยังเป็นสีเขียว บางลูกมีเปลือกสีทองหรือสีแดง แต่ก็ยังกินไม่ได้และไม่อร่อย สับปะรดไม่ได้สุกอย่างถูกต้องหลังจากที่ถูกเก็บมาแล้ว สับปะรดจะนิ่มและฉ่ำบนเคาน์เตอร์ในห้องครัว แต่จะไม่หวาน น้ำตาลของสับปะรดทั้งหมดมาจากแป้งในลำต้นของพืช เมื่อแหล่งน้ำตาลถูกตัดออกไป สับปะรดจะไม่สามารถผลิตน้ำตาลได้เอง  ปกติสับปะรดสีเขียวจะเปลี่ยนสีเหมือนกัน เป็นไปได้ว่าสับปะรดจะเปลี่ยนสภาพเป็นกรดมากขึ้นถ้าเก็บไว้นานเกินไป ถ้าสับปะรดมีแป้งเหลือเล็กน้อยเพื่อเปลี่ยนเป็นน้ำตาล นี่จะอยู่ตรงส่วนฐานของผลไม้ ตามทฤษฎีแล้วน้ำตาลอาจจะกระจายตัวได้ดีขึ้นถ้าคุณคว่ำสับปะรดไว้ ในทางปฏิบัติจะสังเกตเห็นผลได้ยาก แต่มันอาจจะคุ้มค่าที่จะลอง  เปลือกก็จะเปลี่ยนสีจากฐานขึ้นไปเช่นกัน ถึงแม้ว่านี่จะไม่เกี่ยวข้องกับความสุกหลังจากเก็บเกี่ยวก็ตาม ถ้าวางสับปะรดคว่ำไม่ได้ ให้บิดส่วนหัวออกแล้ววางปลายที่ถูกตัดออกไว้บนผ้าขนหนูกระดาษที่เปียกหมาดๆ สับปะรดควรจะนิ่มลงภายในหนึ่งหรือสองวัน สับปะรดส่วนใหญ่จะหมักตัวอย่างรวดเร็วถ้าเก็บไว้นานกว่านี้  ถ้าสับปะรดถูกเก็บมาโดยที่ยังไม่สุก มันจะยังไม่น่ากิน ให้อ่านต่อไปเพื่อหาวิธีปรับปรุงรสชาติของสับปะรดที่ยังไม่สุก ถ้าคุณยังไม่พร้อมจะกินสับปะรด ให้เอาเก็บไว้ในตู้เย็นอีก 2-4 วัน สับปะรดที่อ่อนมากและยังไม่สุกนั้นอาจจะเป็นพิษและการกินพวกมันเข้าไปอาจจะทำให้ลำคอของคุณระคายเคืองและมีฤทธิ์เป็นยาระบายอย่างรุนแรง ดังนั้นสับปะรดส่วนใหญ่ที่ขายในเชิงพาณิชย์ควรจะสุกอย่างน้อยบางส่วน แม้ว่าพวกมันจะดูเป็นสีเขียวก็ตาม แม้แต่สับปะรดสุกก็สามารถทำให้เจ็บปากหรือทำให้เลือดออกได้ เทคนิคด้านล่างจะช่วยป้องกันสิ่งนี้ได้เช่นกัน . ตัดก้านและหัวสับปะรดออก จากนั้นตั้งส่วนที่เหลือไว้บนเขียง ตัดเปลือกและตาออก แล้วก็หั่นเป็นแว่นๆ หรือเป็นชิ้นใหญ่ การย่างจะเปลี่ยนน้ำตาลในสับปะรดให้เป็นน้ำตาลไหม้ ซึ่งจะเพิ่มรสชาติให้กับผลไม้ที่จืดชืดและมีบางส่วนที่ยังไม่สุก ความร้อนจะทำให้บรอมีเลนเป็นกลาง ซึ่งบรอมีเลนนั้นก็คือเอนไซม์ที่สามารถทำให้เกิดอาการเจ็บและมีเลือดออกในปากของคุณนั่นเอง นี่จะให้ผลเหมือนกับการย่าง คือ สับปะรดที่หวานอร่อย ถ้าสับปะรดค่อนข้างเปรี้ยวและไม่สุก ให้โรยน้ำตาลทรายแดงก่อนอบ แม้ว่านี่จะไม่เปลี่ยนน้ำตาลให้เป็นน้ำตาลไหม้ แต่การเคี่ยวจะเปลี่ยนบรอมีเลนทั้งหมดให้เป็นกลาง ลองทำสิ่งนี้ถ้าสับปะรดที่ยังไม่สุกทำให้คุณเจ็บปาก:  นำสับปะรดชิ้นใหญ่ใส่ในหม้อพร้อมกับน้ำสับปะรดทั้งหมดที่เก็บรวบรวมได้ในขณะที่หั่น เติมน้ำพอให้ท่วม นำไปต้มด้วยความร้อนสูงปานกลาง ลดความร้อนลงเพื่อเคี่ยวและตั้งไฟเป็นเวลา 10 นาที เทน้ำออกและปล่อยให้เย็น ถ้าสับปะรดไม่หวาน ให้โรยน้ำตาลบนสับปะรดที่หั่นเป็นชิ้นใหญ่หรือชิ้นที่หั่นเป็นแว่น กินทันทีหรือใส่ภาชนะปิดฝาเก็บในตู้เย็น
ดมกลิ่นเพื่อทดสอบความสุก. ให้คาดว่าสับปะรดจะนิ่มแต่ไม่หวาน. คว่ำสับปะรด (ตัวเลือก). ทิ้งไว้ที่อุณหภูมิห้อง. ระวังกับสับปะรดที่ยังไม่สุก. หั่นสับปะรด ย่างสับปะรด. อบสับปะรดชิ้นบางในเตาอบ. เคี่ยวสับปะรด. โรยน้ำตาลบนสับปะรดที่หั่นแล้ว.
https://www.wikihow.com/Ripen-an-Unripe-Pineapple https://www.wikihow.com/Ripen-an-Unripe-Pineapple
Handling an Unripe Pineapple Eating Unripe Pineapple